CELEX: 32016D0816
Language: lt
Date: 1463961600000
Title: 2016 m. gegužės 23 d. Tarybos įgyvendinimo sprendimas (BUSP) 2016/816, kuriuo įgyvendinamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje

24.5.2016   
            
            
               LT
            
            
               Europos Sąjungos oficialusis leidinys
            
            
               L 133/11
            
         TARYBOS ĮGYVENDINIMO SPRENDIMAS (BUSP) 2016/816
   2016 m. gegužės 23 d.
   kuriuo įgyvendinamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2015 m. liepos 31 d. Tarybos sprendimą (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (1), ypač į jo 12 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2015 m. liepos 31 d. Taryba priėmė Sprendimą (BUSP) 2015/1333;
            
         
               (2)
            
            
               2016 m. gegužės 12 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 1970 (2011), išbraukė vieno laivo įrašą iš laivų, kuriems taikomos ribojamosios priemonės, sąrašo;
            
         
               (3)
            
            
               todėl Sprendimo (BUSP) 2015/1333 V priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2015/1333 V priedas iš dalies keičiamas, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2016 m. gegužės 23 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  OL L 206, 2015 8 1, p. 34.
   
      PRIEDAS
      Toliau nurodyto laivo įrašas išbraukiamas iš laivų, kuriems taikomos ribojamosios priemonės, sąrašo, išdėstyto Sprendimo (BUSP) 2015/1333 V priedo B dalyje (Subjektai):
      
                  1.
               
               
                  Pavadinimas: DISTYA AMEYA